पाएं अपने शहर की ताज़ा ख़बरें और फ्री ई-पेपरडाउनलोड करें
बुधवार को शेखोपुरसराय प्रखंड के पांची गांव में आंगनवाड़ी केन्द्र संख्या 40 पर ग्राम स्वास्थ्य स्वच्छता एवं पोषण दिवस भीएचएसएनडी सह आरोग्य दिवस का आयोजन किया गया। जिसमें सोशल डिस्टेंसिंग का पालन करते हुए टीकाकरण का कार्य एएनएम रंजना कुमारी के द्वारा किया गया। जिसमें कुल 10 बच्चों एवं चार गर्भवती महिला को टीकाकृत किया गया। वहीं मौजूद स्वास्थ्य कर्मी पप्पू कुमार राय ने कहा कि बढ़ते कोरोना संक्रमण के बीच बच्चों की स्वास्थ्य की देखभाल बेहद जरूरी है। इसलिए बच्चों को नियमित टीकाकरण जरूर कराएं। इस दौरान गर्भवती महिला का एएनसी जांच किया गया जिसमें गर्भवती महिला का बीपी, हिमोग्लोबिन, वजन, लम्बाई मापा गया एवं टिटनेस का सुई दिया गया और आयरन का गोली वितरित कर खाने के तरीके बताए गए। इस दौरान सेविका विभा कुमारी, सहायिका बबीता कुमारी, आशा लक्ष्मी कुमारी समेत अन्य ग्रामीण महिलाएं मौजूद थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn